এ ঘটনা আত্মহত্যা না কি হত্যা এ নিয়ে এলাকায় জনমনে তোলপার সৃষ্টি হয়েছে। তবে এব্যাপারে একটি অপমৃৃত্যু মামলা হয়েছে বলে পুলিশ জানিয়েছে।  স্থানীয়রা ও পুলিশ জানায়, কুয়াকাটার আলীপুর মৎস্য বন্দরের প্রভাবশালী মৎস্য ব্যাবসায়ী বাচ্চু ফিসের মালিক আবুল কাজীর (আবুল কোম্পানি) ছেলে বাচ্চু কাজী (২১) পিতার সঙ্গে দীর্ঘদিন যাবত ব্যবসায়ীক বিরোধের জেড়ে মঙ্গলবার দিবাগত গভীর রাতে নিজ বাড়িতে পিতা আবুল কাজীর কে ঝুলন্ত ফ্যানের সাথে গলায় ফাঁশ দিয়ে আত্মহত্যা  করেন। বুধবার সকালে মহিপুর ফাঁড়ি পুলিশ এসে তার লাশ উদ্ধার করে। তবে ময়নাতদন্ত ছাড়াই পুলিশের অনুমতিতে লাশ দাফন করে তার পরিবার। বাচ্চুর মৃত্যুতে এলাকায় শোকর ছায়া নেমে এসেছে।  মহিপুর ফাঁড়ি ইনচার্জ এসআই আবুল কাশেম জানান, খবর পেয়ে ঘটনা স্থলে গিয়ে বাচ্চুর লাশ ঘরের মেঝেতে দেখতে পাই। তিনি বলেন, কারো অভিযোগ না থাকায় ময়না তদন্ত ছাড়াই লাশ দাফনের অনুমতি দিয়েছি।  এব্যাপারে কলাপাড়া উপজেলা নির্বাহী কর্মকর্তা মোঃ লিয়াকত আলী জানান, ময়না তদন্ত ছাড়া লাশ দাফনের অনুমতি দেয়ার এখতিয়ার কেবলমাত্র জেলা প্রশাসকের। আমি এ  অনুমতি দেয়ার অধিকার রাখি না।  এব্যাপারে পটুয়াখালীর জেলা প্রশাসক মোঃ ইউসুফর কাছে জানতে চাইলে তিনি এমন কোন অনুমতি দেননি বলে জানান।